Anarkoindividualisme

Anarkoindividualisme, eller individualistisk anarkisme, er den retningen innenfor anarkismen som vektlegger individets bærende rolle i samfunnet. Anarkoindividualisme viser til flere politisk-filosofiske tradisjoner innenfor den anarkistiske bevegelse som fremhever individet og deres selvstendige vilje fremfor enhver form for ytre faktorer som grupper, samfunn, tradisjoner og ideologiske systemer. Individualistisk anarkisme er ikke en enkelt og fasttømret filosofi, men viser til en gruppe av individualistiske filosofer som tidvis var uenige og i konflikt med hverandre. Tidlig påvirkninger på anarkoindividualisme var tankene til William Godwin, Henry David Thoreau (transcendentalisme), Josiah Warren («sovereignty of the individual» - selvbestemmelse), Lysander Spooner («naturrett»), Pierre Joseph Proudhon (mutualisme), Herbert Spencer («loven om lik frihet»), og særlig Max Stirner (egoisme). Fra disse påvirkningene har anarkoindividualisme spredt seg, relativt sett, over hele Europa og særlig til USA. Benjamin R. Tucker hevdet at «om den individuelle har rett til å styre seg selv er enhver form for ytre styring tyranni.»


== Individualisme og egoisme ==
Innenfor den brede anarkistiske filosofi kan tankeretningen deles eller skilles i ytterpunktene mellom individualistisk anarkisme og sosial anarkisme, selv om de ikke alle aspekter er felles eksklusive. Av de to ytterpunktene har de sosiale anarkistene (anarkosyndikalister og andre) alltid vært det store flertallet, mens anarkoindividualismen har hovedsakelig vært begrenset til visse miljøer i USA. Max Stirner er anarkoindividualismens mest konsekvente tenker. Hans motstykke er Pjotr Kropotkin som står for gjensidig hjelp på grasrotnivå, føderalt organisert nedenfra-og-opp (anarkokommunisme).
Til tross den relativt store spredningen ønsker anarkoindividualismen også å bekjempe klassesamfunnet, staten, kapitalismen og autoriteter, men istedenfor idealisering av fellesskapet betoner anarkoindividualismen individet som samfunnets basis. Anarkoindividualistene tror, i motsetning til de sosiale anarkistene, på et fritt marked, dog ikke i en kapitalistisk mening, men et marked uten rente, patent og statlig regjering. Dette synet, mutualisme, er anarkoindividualismens økonomiske system. Visjonen er at for flertallet skal samfunnet gradvis endres innenfra gjennom reisningen av alternative økonomier, såkalt gradualisme, slik at voldelige revolusjoner kan unngås. Anarkoindividualismen har gått fra den mer sosiale mutualismen til Pierre-Joseph Proudhons snitt via Benjamin R. Tuckers individuelle mutualisme til Max Stirners strengt egosentriske anarkistiske versjon. Innenfor anarkoindividualismens tankefelt finnes likevel tidvis motsetninger som pasifister, gradualister, revolusjonære og nihilister.
Anarkoindividualisme av forskjellige slag har noen få ting til felles. Disse er:

Konsentrasjonen på det enkelte individ og hans/hennes vilje over enhver form konstruksjon som moral, ideologi, sosiale skikker, religion, metafysikk, ideer eller andres vilje.
Avvisningen eller reservasjonene for ideen om revolusjon ved å se på den som en tid for masseopprør som sluttligen ville skape nye hierarkier. Isteden fremmer de mer evolusjonære metoder for skape anarkiet gjennom alternative erfaringer, eksperimenter og utdannelse som kan bli virkeliggjort i dag. Dette også for at det ikke blir sett på som ønskelig for individer at man må vente på revolusjonen er et faktum før man kan begynne å eksperimentere med alternative erfaringer utenfor hva som blir tilbudt i det nåværende sosiale systemet.
Synet at forbindelser og tilknytninger til andre personer eller ting kan kun være av egeninteresse, og kan være forgjengelig og uten kompromisser. Det er på denne måten som Max Stirner anbefalte forbindelser mellom egoister. Individuelle erfaringer og undersøkelser er derfor fremhevet.


== Referanser ==


== Eksterne lenker ==
Arkiv av individualistiske tekster i Anarkistbiblioteket (engelsk)
Individualist anarchism hos Government and Politics Research Guide
«Anarchist Individualism as a Life and Activity» av Emile Armand
Archive of egoist anarchist writings, arkiv av egoistiske anarkisttanker